Mårten Segercrantz (urheilija)

Mårten Anders Segercrantz (29. marraskuuta 1941 Helsinki – 15. lokakuuta 2018) oli suomalainen sulkapalloilija ja hammaslääkäri.

Segercrantz aloitti sulkapalloharrastuksensa kymmenvuotiaana ja osallistui Suomen-mestaruuskisoihin 33 vuotena 1955–1987. Hän voitti mestaruuden kahdesti kaksinpelissä, yhdeksän kertaa nelinpelissä ja neljästi sekanelinpelissä. Hän edusti Suomea 32 kertaa kansainvälisissä turnauksissa sekä toimi valmentajana ja maajoukkueen kapteenina parikymmentä vuotta. Hänellä on toiseksi eniten Suomen-mestaruuksia, kun nuorten ja seniorien luokan voitot lasketaan mukaan.Suomen sulkapallon Hall of Fame. Hän sai Suomen Sulkapalloliiton kultaisen ansiomerkin vuonna 2004.Sulkapalloliiton ansiomerkit. 

Työuransa Segercrantz teki hammaslääkärinä. Hän valmistui hammaslääketieteen lisensiaatiksi Helsingin yliopistosta vuonna 1966. Hän piti yksityisvastaanottoa Helsingissä sekä työskenteli Helsingin keskusvankilan hammaslääkärinä 1969–1974 ja opetti Valtion hammasteknikko-opistossa 1972–1990.

Lähteet

Luokka:Vuonna 1941 syntyneet
Luokka:Vuonna 2018 kuolleet
Luokka:Suomalaiset sulkapalloilijat
Luokka:Suomalaiset hammaslääkärit
Luokka:Suomalaiset aateliset